open-index/open-wikipedia-markdown huggingface dataset:
Սպահանի համալսարան

**Սպահանի համալսարան** (պարսկերեն՝ دانشگاه اصفهان Dāneshgāh-e Esfāhān), պետական համալսարան Սպահանում։ Համարվում է Իրանի լավագույն 10 համընդգրկուն համալսարաններից մեկը։ Գտնվում է Սպահանի Ազադի հրապարակում, մյուս կամպուսը՝ Խվանսարում։

Սպահանի համալսարանն առաջարկում է բուհական կրթություն 70 ոլորտներում և ավարտական աստիճաններ 55 ոլորտներում։ Ուսանողները կարող են ստանալ բակալավրի, մագիստրոսի, դոկտորի աստիճաններ։ Համալսարանն ունի տասներկու ֆակուլտետ և քառասունհինգ բաժիններ։ Համալսարանն ունի ավելի քան 500 ամբողջ դրույքով ակադեմիական անդամներ, 12000 բակալավրի աստիճան, 4500 հետբուհական ծրագրող սովորող ուսանողներ երեսուն շրջաններից։ Համալսարանն ունի մի քանի հետազոտական կենտրոններ։

## Պատմություն
Համալսարանը ստեղծվել է 1946 թվականին և համարվում է երկրի գիտական, հումանիտար, ճարտարագիտական բնագավառների առաջատար համալսարաններից մեկը։ 1939 թվականին Ամին հիվանդանոցում մի խումբ դոկտորներ որոշում են կայացրել համալսարան ստեղծելու մասին, և հիվանդանոցի տնօրենների խորհուրդը 1946 թվականին հաստատել է Սպահանի բարձրագույն բժշկական ինստիտուտ հիմնադրելու նախագիծը։ Նույն թվականի սեպտեմբերին դասախոս դոկտոր Յելվեի ստորագրությամբ հայտարարություն տպագրվեց տեղական թերթերում՝ կոչ անելով հեռանկարային ուսանողներին անդամագրել նոր ինստիտուտին։ Առաջին դասընթացները տեղի ունեցան Սադի ավագ դպրոցում (այժմ՝ Սուրե ինստիտուտ)։ Հետագա տարիներին ավելի մեծ թվով ուսանողներ ընդունվեցին ինստիտուտ, ուստի անհրաժեշտություն առաջացավ ավելի մեծ կամպուս գտնել, որը կհամապատասխանի ուսանողների աճող թվին։ 1950 թվականի հոկտեմբերի 29-ին Սպահանի համալսարանում անցկացվեցին առաջին դասերը։ Մյուս քոլեջները, ինչպիսիք են՝ Բժշկական համալսարանը, Շահզադե Էբրահիմ փողոցի վրա գտնվող նորաստեղծ բժշկական և գրականության քոլեջները միավորվեցին Սպահանի համալսարանին և հետագա տարիների ընթացքում տեղավորվեցին գլխավոր կամպուսում։ Ավելի ուշ համալսարանական ծրագրում ներառվեցին նաև մարդու մասին գիտությունը, ճարտարագիտությունը, բժշկագիտությունը։ Բժշկական գիտություններին առնչվող ծրագրերը հետագայում առանձնացվեցին Սպահանի համալսարանից, և 1985 թվականին ձևավորվեց Սպահանի բժշկական համալսարանը։

## Ֆակուլտետներ
2013 թվականին համալսարանն ունեցել է տասներկու ֆակուլտետներ՝
* Գիտությունների ֆակուլտետ
* Ճարտարագիտության ֆակուլտետ
* Հումանիտար և գրականության ֆակուլտետ
* Տնտեսագիտության և ադմինիստրատիվ գիտությունների ֆակուլտետ
* Կրթական գիտության և հոգեբանության ֆակուլտետ
* Օտար լեզուների ֆակուլտետ
* Ֆիզիկական դաստիարակության ֆակուլտետ
* Վիրտուալ կրթության ֆակուլտետ
* Տրանսպորտի ֆակուլտետ
* Աշխարհագրական գիտությունների և պլանավորման ֆակուլտետ
* Առաջադեմ գիտությունների և տեխնոլոգիաների ֆակուլտետ
* Ճանաչողական գիտությունների ֆակուլտետ

## Ծանոթագրություններ

## Արտաքին հղումներ
* 

Կատեգորիա:Իրանի համալսարաններ
Կատեգորիա:1946 հիմնադրումներ Իրանում
Կատեգորիա:Սպահանի շենքեր և կառույցներ
Դերըկ (այլ կիրառումներ)

**Դերըկ**, կարող է վերաբերել՝
* Դերըկ, գյուղ Արևմտյան Հայաստանում, Բիթլիսի վիլայեթի Մանազկերտի գավառակում
* Դերըկ, գյուղ Արևմտյան Հայաստանում, Բիթլիսի վիլայեթի Մշո գավառում
* Դերըկ, գյուղ Արևմտյան Հայաստանում, Էրզրումի վիլայեթի Այնթապի գավառակում
Դերիկ (այլ կիրառումներ)

**Դերիկ**, կարող է վերաբերել՝
* Դերիկ - գյուղ Արևմտյան Հայաստանում, Դիարբեքիրի վիլայեթի Լճեի գավառակում
* Դերիկ - գյուղ Արևմտյան Հայաստանում, Բիթլիսի վիլայեթի Շիրվանի գավառակում
* Դերիկ - գյուղ Արևմտյան Հայաստանում, Բիթլիսի վիլայեթի Շիրվանի գավառակում
* Դերիկ - գյուղ Արևմտյան Հայաստանում, Դիարբեքիրի վիլայեթի Սիլվանի գավառակում
* Դերիկ - գյուղ Արևմտյան Հայաստանում, Վանի վիլայեթի Արճեշի գավառակում
* Դերիկ - գյուղակ Արևմտյան Հայաստանում, Վանի վիլայեթի Նորդուզի գավառակում
* Դերիկ - գետ Ուրմիո լճի ավազանում
* Դերիկ - լեռ Հայկական լեռնաշխարհում
* Դերիկ - գյուղ Արևմտյան Հայաստանում, Էրզրումի վիլայեթի Բայազետի գավառում
* Դերիկ - ավան Արևմտյան Հայաստանում, Դիարբեքիրի վիլայեթի Դերիկի գավառակում
Դերջան (այլ կիրառումներ)

**Դերջան**, կարող է վերաբերել՝
* Դերջան - գավառ Մեծ Հայքի Բարձր Հայք նահանգի կազմում
* Դերջան - գետ Հայկական լեռնաշխարհում, Արևմտյան Եփրատի ձախ վտակը
Դի (այլ կիրառումներ)

**Դի**, կարող է վերաբերել՝
* Դի - դիակ, բժշկական և իրավաբանական կիրառությամբ՝ մարդու մահացած մարմին
* Դի - գյուղ Արևմտյան Հայաստանում, Բիթլիսի վիլայեթի Խիզանի գավառակում
* Դի - գետ Մեծ Բրիտանիայի Շոտլանդիա երկրամասում
* Դի - շրջան Ֆրանսիայում (), Ռոն Ալպեր երկրամասի շրջաններից մեկն է
Հինգերորդ հանրապետության շարժում

**Հինգերորդ հանրապետության շարժում** (), Վենեսուելայի ձախ սոցիալիստական կուսակցություն, որն ստեղծվել է 1997 թվականի հուլիսին Հեղափոխական բոլիվարական շարժում-200-ի հիման վրա, որպեսզի 1998 թվականի նախագահական ընտրություններում սատարի Ուգո Չավեսին։ Իր անունն ստացել է Չավեսի՝ նոր, Հինգերորդ հանրապետություն ստեղծելու անհրաժեշտություն ստեղծելու գաղափարից, որպեսզի փոխարինվի այսպես կոչված Չորրորդ հանրապետության հոտած վարչակարգը։

Իր առաջնորդի նախագահ դառնալուց հետո Հինգերորդ հանրապետության շարժումը դառնում է կառավարող կուսակցություն մինչև 2007 թվականի հոկտեմբերի 20-ը, երբ կազմավորվեց Վենեսուելայի միասնական սոցիալիստական կուսակցությունը՝ Հինգերորդ հանրապետության շարժմանը Չավեսին սատարող մի շարք ձախ կուսակցությունների միավորման արդյունքում։

Իր ստեղծման պահից Հինգերորդ հանրապետության շարժումն իրեն դիրքավորում էր որպես Բոլիվարական հեղափոխության կուսակցություն և աղքատ երկրների քաղաքական ձայն։

## Հինգերորդ հանրապետություն
Ըստ Վենեսուելայի պատմագրության՝ գոյություն է ունեցել 4 հանրապետություն, որի տակ հասկանում են երկրի գոյատևումը վարչակարգի լուրջ փոփոխությունների ընթացքում։ Համարվում է, որ Առաջին հանրապետությունը, որը հայտնի է նաև «Վենեսուելայի կոնֆեդերացիա» անվամբ, հիմնադրվել է 1811 թվականին և գոյություն է ունեցել մինչև 1812 թվականը։ Երկրորդ հանրապետության պատմությունն սկսվում է 1813 թվականին Սիմոն Բոլիվարի կողմից իր Հրաշալի արշավից հետո հանրապետական վարչակարգի վերականգնումից․ այն նույնպես երկար ժամանակ չգոյատևեց՝ մինչև 1814 թվականը։ Երրորդ հանրապետության ժամանակաշրջանն սկսվում է 1816 թվականից, երբ Իսպանիայից անկախություն ձեռք բերելու կողմնակից պարտիզանական տարբեր խմբեր Լյանոսում միավորվեցին Բոլիվարի ղեկավարությամբ և կազմավորեցին անկախ կառավարություն, որը գոյատևեց մինչև 1819 թվականը, երբ Անգոստուրայի կոնգրեսը հայտարարեց Մեծ Կոլումբիայի ստեղծումը, որի մի մասը դարձավ Վենեսուելան։ 1830 թվականին Մեծ Կոլումբիան փլուզվեց և վերականգնվեց Վենեսուելայի անկախությունը՝ սկիզբ դնելով Չորրորդ հանրապետությանը։ 1864 թվականին Վենեսուելայի Հանրապետությունը վերակազմավորվեց Վենեսուելայի Միացյալ Նահանգների դաշնության և ետ վերափոխվեց 1953 թվականին։ Թեև այս այս ժամանակաշրջաններն սկսվում են նոր սահմանադրությունների ներդրմամբ՝ համապատասխանաբար չորրորդ և քսանչորսերորդ, Վենեսուելայի պատմագրության մեջ դրանք նշվում են որպես Չորրորդ հանրապետության շարունակություն։

Նախագահ դառնալուց հետո Չավեսը նախաձեռնեց սահմանադրական բարեփոխում, որն ավարտվեց 1999 թվականի դեկտեմբերին նոր սահմանադրության ընդունմամբ։ Այդ ժամանակվանից երկիրը հայտնի է որպես «Վենեսուելայի բոլիվարական հանրապետություն», այդպիսով իրականություն դարձնելով Չավեսի՝ քաղաքականության և ղեկավարման մեջ նոր դարաշրջան սկսելու ցանկությունը։

## Ծանոթագրություններ

## Արտաքին հղումներ
* Chávez: Socialismo, partido único y reforma constitucional prioridad del 2007. 16.12.2006

Կատեգորիա:Սոցիալիստական կուսակցություններ
Կատեգորիա:Ձախ սոցիալիստական կուսակցություններ
Կատեգորիա:Վենեսուելայի կուսակցություններ
Կատեգորիա:Ուգո Չավես
Պինչո (բլուր)

**Պինչո բլուր** (, ), բլուր պատմական Հռոմի հյուսիսարևելյան հատվածում։ Տեղակայված է Կվիրինալ բլրի հյուսիսում, և այնտեղից տեսանելի էր Մարսի դաշտը։ Չնայած նրան, որ այն Հին Հռոմի սահմաններից դուրս էր, և չի համարվում Հռոմի յոթ բլուրներից, սակայն գտնվում է Ավրելիանոսի պատի ներսում։ IV դարում բլուրը պատկանում էր Պինչո ընտանիքին, և ըստ այդմ ստացել է իր ներկայիս անունը։

## Վիլլաներ և պարտեզներ
մինի|Վիլլա Բորգեզե|300px
Հին Հռոմի մի քանի կարևոր ընտանիքներ ունեցել են վիլլաներ և այգիներ (horti) բլրի հարավային լանջերին, որոնցից են Լուկուլլոսի, Սալյուստիուսի, Գնեոս Պոմպեոսի և Անիցիայի այգիները։ Հռոմեական ժամանակաշրջանում բլուրը հայտնի էր որպես Collis Hortulorum՝ «Պարտեզների այգի»։ Լյուդովիզի վիլլան կառուցվել է այստեղ 20-րդ դարում։ Մի քանի վիլլաներ և այգիներ դեռևս զբաղեցնում են բլուրը։ Դրանցից մեկը Վիլլա Բորգեզեն է, որը Պինչիո բլրին կապված է հետիոտնային կամրջով։

## Ժամանակակից Հռոմ
[մինի|[Վիլլա Մեդիչիի|300px]]
Վերածննդյան ժամանակաշրջանում բլրի վրա կառուցվել է Վիլլա Մեդիչիին, որը հանդիսանում է Ֆրանսիայի հանրապետության սեփականությունը՝ այնտեղ գործում է Ֆրանսիական ակադեմիան։ Վերջինս Հռոմ տեղափոխվել է 1802 թվականին։ Այդուհանդերձ Պինչոյի այգիներում բացվում են լայն ճեմուղիներ։ Դրանցից մեկում 1822 թվականին տեղադրվել էր Վիլլա Մեդիչի կոթողը, որը եգիպտական չէ։ Այն կերտվել է Հադրիանոս կայսեր պատվերով և կանգեցվել նրա սիրելիի՝ Անտինոսի գերեզմանի համար։ Կոթողը հայտնաբերվել է 16-րդ դարում Պորտա Մաջորե դարբասի մոտ։ Տեղափոխվել է Բարբերինի պալատ, ապա Կղեմես XIV Պապը տարել է Վատիկան, և վերջնականապես, 1822 թվականին Պիոս VII Պապը կանգնեցնում է Պինչո բլրի վրա։ Այն տեսքը, որ ներկայումս ունի Պինչո բլուրը նախագծել է (1809-1814 թթ) ճարտարապետ Ջուզեպպե Վալադիեն։

Բլրից բացվում է հիանալի տեսարան դեպի Մարսի դաշտ։ Բլրից ներքև կառուցված են երկու մոնումենտալ աստիճաններ, որոնցից մեկը տանում է դեպի Նապոլեոնի հրապարակ, մյուսը՝ դեպի Պիացցա դել Պոպոլո։ Այստեղից էլ Իսպանական աստիճանները ուղղվում են դեպի Տրինիտա դեյ Մոնտի եկեղեցի և վար՝ դեպի Իսպանիայի հրապարակ։
 
1867 թվականին գյուտարար և պրոֆեսոր Ջան Բատիստա Էմբրիաչոն նախագծում է ջրային ժամացույց, որը 1873 թվականին տեղադրվում է Պինչո բլրի վրա։ Մեկ այլ տարբերակ էլ դրված է Բորգեզե պարտեզներում։ Էմբիաչոն իր երկու հայտնագործությունները ներկայացրել է Փարիզում, որտեղ նրանք արժանացել են պարգևի և մեծ համբավի։

Պինցիուսի այգիներում իտալացի քաղաքական գործիչ Ջուզեպպե Մացցինիի հորդորով տեղադրված են նշանավոր իտալացիների կիսանդրիներ։

## Պատկերասրահ

Image:Hydrochronometer by Embriaco (total view with signs).jpg
Image:Orologio ad acqua di padre Embriaco a palazzo Berardi.JPG
Image:Antinous obelisk Rome.jpg
Image:Sculpture lion (parc pincio).JPG


## Ծանոթագրություններ

## Արտաքին հղումներ
* Hills and walls of Ancient Rome
* Samuel Ball Platner and Thomas Ashby, ''A Topographical Dictionary of Ancient Rome, '' London: Oxford University Press, 1929: Pincius Mons
* Pinician Hill at Rome Reborn at University of Virginia 
* "Cisterne, mosaici e terme private. La collina del Pincio scopre i suoi segreti" ''La Repubblica'' 11 December 2014

Կատեգորիա:Հռոմի տեսարժան վայրեր
Կատեգորիա:Հին Հռոմի ճարտարապետություն
Դիադին (այլ կիրառումներ)

**Դիադին**, կարող է վերաբերել՝
* Դիադին - գյուղ Արևմտյան Հայաստանում, Բիթլիսի վիլայեթի Մշո գավառում
* Դիադին - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում
Դիան (այլ կիրառումներ)

**Դիան**, կարող է վերաբերել՝
* Դիան - գյուղ Թալինի տարածաշրջանում, Թալին քաղաքից 18 կմ հեռավորության վրա
* Դիան - ջրատար Հայաստանի Արագածոտնի մարզում
Դերասանի տուն (Տագանրոգ)

**Դերասանի տուն** (), բազմահարկ բնակելի շենք Ռուսաստանի Դաշնության Ռոստովի մարզի Տագանրոգ քաղաքում (Ֆրունզեի փողոց, շենք թիվ 55)։ Ճարտարապետությունում կոնստրուկտիվիզմի վառ նմուշ։

## Ճարտարապետություն
Վեցհարկանի շենքը Ֆրունզեի փողոցի կողմից ճարտարապետները դուրս են բերել կարմիր գիծ ոչ թե գլխավոր ճակատով, այլ կողաճակատով։ Այն ժամանակ դա նախագծի հեղինակների համարձակ քայլ էր։

## Պատմություն
Շենքը կառուցվել է Ֆրունզեի փողոցում 1929 թվականին` 1920-ական թվականների խորհրդային արվեստի տարբեր ճյուղերին` ճարտարապետությանը, ձևավորմանը, թատերադեկորացիոն արվեստներին, գրքարվեստին, գեղարվեստական ձևաստեղծմանն ու նախագծմանը, նաև գրականությանը, բնորոշ կոնստրուկտիվիզմի ուղղությամբ։ Սկզբնապես այս շենքը նախատեսված էր Տագանրոգի թատրոնների և տեղի սիմֆոնիկ նվագախմբի արտիստների համար։ Նախագծի հեղինակները կարծում էին, որ արվեստի խորհրդային աշխատողները բնակարանի խոհանոցում սնունդ պատրաստելու համար ժամանակ ծախսելու կարիք չունեն, և շենքի ցոկոլում կազմակերպել էին ռեստորան։ Այդ պատճառով էլ բնակարաններում խոհանոցներ նախատեսված չէին։ Արդյունքում պարզվեց, որ դերասանների ընտանեկան բյուջեն ստիպում է անտեսել ռեստորանը, քանի որ այնտեղ սնվելու համար գումարը չէր բավականացնում։ Հետագայում յուրաքանչյուր բնակարանի սենյակներից մեկը վերակահավորվեց որպես խոհանոց։

Շենքի մոխրագույն սվաղած ճակատային մասը հասել է մինչև մեր օրերը գրեթե նախնական տեսքով։

## Ծանոթագրություններ

Կատեգորիա:Ռուսաստանի մշակութային ժառանգություն
Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Դիբրովի (այլ կիրառումներ)

**Դիբրովի**, կարող է վերաբերել՝
* Դիբրովի - գյուղ Ուկրաինայի Կիրովոգրադի մարզի Ալեքսանդրիայի շրջանում
* Դիբրովի - ավան Ռուսաստանի Ռոստովի մարզի Կաշարսկի շրջանում
Մհեր Մկրտչյան (հեծանվորդ)

**Մհեր Մկրտչյան** (), հայ հեծանվորդ.

## Կարիերան
thumb|left|Մհեր Մկրտչյան հետ "Charvieu Chavagneux Isère Cyclisme" (2017).
thumb|right|Մհեր Մկրտչյան (2016).

2011 թվականին երիտասարդների աշխարհի առաջնության երկակի  արծաթե մեդալակիր։

2016 թվականի հուլիսից  հավաքագրվել է Charvieu Chavagneux Isère Cyclisme (CCIC), Ֆրանսիայում.

2016 թվականին մասնակցել է հեծանվասպորի Եվրոպայի առաջնությանը.

## Ծանոթագրություններ

## Արտաքին հղումներ

*  procyclingstats.com
*  siteducyclisme

Կատեգորիա:1993 ծնունդներ
Կատեգորիա:Հայ հեծանվորդներ
Դիդուբե (այլ կիրառումներ)

**Դիդուբե**, կարող է վերաբերել՝
* Դիդուբե - լեռնագագաթ Պոնտական լեռնահամակարգում, նրա արևելյան հատվածում, Ճորոխ գետի ձախ կողմում
* Դիդուբե - Թբիլիսիի մետրոպոլիտենի Ախմետելի-Վարկեթելի գծի կայարաններից
Դիբրովսկի գյուղական խորհուրդ (այլ կիրառումներ)

**Դիբրովսկի գյուղական խորհուրդ**, կարող է վերաբերել՝
* Դիբրովսկի գյուղական խորհուրդ - Ուկրաինայի Պոլտավայի մարզի Միրգորոդսկի շրջանում
* Դիբրովսկի գյուղական խորհուրդ - Ուկրաինայի Սումիի մարզի Ռոմենսկի շրջանում
Ալեքսանդր ֆոն Հումբոլդ հիմնադրամ

**Ալեքսանդր ֆոն Հումբոլդ հիմնադրամ ** (), Գերմանիայի կառավարության կողմից հիմնադրված և Գերմանիայի ֆեդերալ արտաքին գրասենյակի, կրթության և հետազոտության նախարարության, տնտեսական համագործակցության և զարգացման նախարարության, ինչպես նաև ազգային և միջազգային այլ գործընկերների կողմից ֆինանսավորվող հիմնադրամ, որը Գերմանիայի և արտերկրի գիտնականների միջև ապահովում է միջազգային ակադեմիական համագործակցություն։

Յուրաքանչյուր տարի հիմնադրամը տրամադրում է ավելի քան 700 մրցունակ հետազոտական դրամաշնորհներ և մրցանակներ, հիմնականում բնական (ներառյալ մաթեմատիկա) և հումանիտար գիտությունների բնագավառների գիտնականների համար։ Այն ամբողջ աշխարհի գիտնականներին թույլ է տալիս գալ Գերմանիա և աշխատել այն հետազոտական ծրագրի շուրջ, որն ընտրել են իրենց հյուրընկալող և համատեղ գործընկերոջ հետ։ Մասնավորապես, այդ կրթաթոշակներն ու պարգևները ներառում են մի շարք խոշոր մրցանակներ, ինչպիսիք են Հումբոլդտի պրոֆեսորական թոշակները և Սոֆիայի Կովալևսկայա մրցանակները։ Հիմնադրամի կողմից տրամադրվող կրթաթոշակներն ու պարգևները Գերմանիայում համարվում են առավել հեղինակավոր մրցանակներ. շրջանավարտների ցանցը հիմնադրամի ամենամեծ ձեռքբերումն է` կազմված ավելի քան 130 երկրի շուրջ 26000 Հումբոլդյան մրցանակակիրներից, այդ թվում` 50 Նոբելյան դափնեկիրներից։ Բոննում (Գերմանիա) հետազոտական ինստիտուտները, ինչպես նաև 20 բուհեր կհաստատեն Ռիսկային ցանցի գիտնականների (SAR) գերմանական բաժինը` շեշտադրելու ակադեմիական ազատության վրա ազդող խախտումների հետ կապված տարաձայնությունները։ Նրանք հայտարարել են, որ առավել մեծ աջակցություն են ապահովում այն երկրների ռիսկային գիտնականների համար, որոնց նկատմամբ հետապնդում է իրականացվում։

## Ծանոթագրություններ

## Արտաքին հղումներ
* 
* Sofia Kovalevskaya Award

Կատեգորիա:Գիտությունը Գերմանիայում
Կատեգորիա:Ալեքսանդր Հումբոլդ
Կատեգորիա:Գերմանիայի հիմնադրամներ
Apple A9

մինի|աջից|Apple A9 կենտրոնական պրոցեսոր

**Apple A9**, 64-բիթանոց, 2-միջուկային ARM-միկրոպրոցեսոր, Apple ընկերության Apple Ax շարքի կառուցվածքով, որն ստեղծված է Սամսունգի է նոր 14-նանոմետրանոց FinFET տեխնիկական պրոցեսորով և 16 նանոմետրանոց TSMC-ի FinFET տեխնիկական պրոցեսորով։ Իսկ 2014 թվականի դեկտեմբերին տեղեկություն եղավ Սամսունգ ընկերության՝ Օստինի (Տեխաս) S2 ֆաբրիկայում նոր տիպի, FinFET տրանզիստորներով Apple A9-ի առաջին փորձնական թողարկման մասին։

## Նկարագրում

2013 թվականի դեկտեմբերին հայտնի դարձավ Samsung-ի հետ պայմանագրի կնքման մասին, ըստ որի Samsung-ը 2015 թվականին կարտադրի Apple-ի պրոցեսորների նոր մակարդակը՝ նոր 14 նանոմետրանոց տեխնոլոգիական պրոցեսոր՝ տրանզիստորների վրա հորիզոնական դրված կափարիչով(fin field effect transistor, FinFET): Իսկ 2014 թվականի դեկտեմբերին ինֆորմացիա հայտնվեց Samsung ընկերության Օստինում գտնվող S2 գործարանում նոր Apple A9 չիպի փորձնական շարքի արտադրման մասին, որն արտադրվել է 14 նանոմետրանոց, FinFET-տրանզիստորների օգտագործման օգնությամբ։

Պրոցեսորի մեկ այլ տարբերակ արտադրվում էր 16 նանոմետրանոց, TSMC ընկերության FinFET տեխնոլոգիայով։

Ըստ Apple-ի հայտարարմանը նոր A9 չիպը համեմատաբար նախորդ Apple-ի չիպերի մակարդակին (Apple A9) կստանա մինչև 70% աճ արտադրողականության մեջ և մոտ 90% գրաֆիկայով։ Բացի այդ նոր չիպի էներգիայի սպառումը իջավ 35%-ով և չափսերը փոքրացան 15%-ով։

## Օգտագործում

Apple A9 պրոցեսոր օգտագործող սարքեր՝

* iPhone 6s և iPhone 6s Plus` 2015 թվականի սեպտեմբերից
* iPhone SE` 2016 թվականի մարտից

## Ծանոթագրություններ

Կատեգորիա:Էփլ
Կատեգորիա:IPhone
Կատեգորիա:ARM ճարտարապետություն
Վենեսուելայի միասնական սոցիալիստական կուսակցություն

**Վենեսուելայի միասնական սոցիալիստական կուսակցություն** (, **PSUV**), ձախակողմյան քաղաքական կուսակցություն, որը կազմավորվել է 2007 թվականի մարտի 24-ին Հինգերորդ հանրապետության շարժման և մի շարք փոքր ձախ կազմակերպությունների հիման վրա՝ Բոլիվարական հեղափոխությունից հետո։ Կուսակցության ղեկավարն Ուգո Չավեսն էր մինչև մահը։ Ներկայցումս Միասնական սոցիալիստական կուսակցությունը Արևմտյան կիսագնդի ամենախոշոր ձախ շարժումն է․ ունի 7մլն անդամ։

2015 թվականի դեկտեմբերի 6-ի վերջին խորհրդարանական ընտրություններում պարտություն կրեց ընդդիմությունից և խորհրդարանում 167 տեղից ստացավ 55 տեղ։

Նահանգապետների ընտրություններում կուսակցությունը հաղթեց 23-ից 20 պրովինցիաներում։ Ընդդիմությունը հաղթեց միայն 3 մարզերում՝ Ամասոնասում, Լարայում և Միրանդայում։

## Պատմություն
Բոլիվարական հեղափոխության կոալիցիայում ներգրավված անորոշ կուսակցությունների մեծ մասի միավորման գործընթացը նախաձեռնեց Վենեսուելայի նախագահ Ուգո Չավեսը, երբ 2006 թվականին հաղթեց նախագահական ընտրություններում։ Գործընթացը վարում էր Չավեսի կուսակցությունը՝ Հինգերորդ հանրապետության շարժումը։ Նրանց սատարում էին մի շարք փոքր կուսակցություններ, ինչպիսիք էին Ժողովրդական ընտրողական շարժումը, Վենեսուելայի ժողովրդի միությունը, Տուպամարո հեղափոխական շարժումը, Սոցիալիստական լիգան և այլն, որոնք բոլորը միասին 2006 թվականին Չավեսի ստացած ձայներին ավելացրին ևս 45.99%։ Այլ բոլիվարական կուսակցություններ, ինչպիսիք են Վենեսուելայի կոմունիստական կուսակցությունը, Հայրենիք բոլորի համարը և Հանուն սոցիալ-դեմոկրատիայինը, որոնք այդ ընտրություններին ստացան ձայների 14.60%-ը, մերժեցին կուսակցությանը միանալու առաջարկը։

## Կուսակցության ղեկավարներ
* Ուգո Չավես (2007֊2013)
* Նիկոլաս Մադուրո (2013 թվականից)

## Ծանոթագրություններ

## Արտաքին հղումներ
* PSUV
* News about the United Socialist Party of Venezuela and Hugo Chavez 

Կատեգորիա:Ձախակողմյան սոցիալիստական կուսակցություններ
Կատեգորիա:Ուգո Չավես
Կատեգորիա:Սոցիալիստական կուսակցություններ
Կատեգորիա:Վենեսուելայի կուսակցություններ
Լյախմայերի եկամտաբեր տուն

**Լյախմայերի եկամտաբեր տուն** (), մշակութային ժառանգության տարածաշրջանային նշանակության հուշարձան, որը գտնվում է Դոնի Ռոստովում (հասցեն՝ Ուլյանովսկայա փողոց, 60/1)՝ Վորոշիլովսկի պողոտայի անկյունում։ Պաշտպանվում է օրենքով համաձայն Ռոստովի մարզի վարչակազմի 09.10.1998 թվականի թիվ 411 «Դոնի Ռոստովի պատմության և մշակույթի հուշարձանները պետական պահպանության ընդունելու և դրանք պահպանելու եղանակների մասին» որոշման։ 20.12.2016 թվականի № 488 որոշման համաձայն էլ հաստատվել են հուշարձանի սահմանները։

## Պատմություն
Տունը գտնվում է քաղաքի կենտրոնական պատմական հատվածում։ Հայտնի է, որ XIX դարի վերջում այն արդեն կառուցվել էր, քանի որ 1899 թվականի հունվարին Եկատերինա Պետրովնա Լյախմայերը դարձել էր նրա սեփականատերը, նրա սեփականությունում էր հայտնվել մեկ այլ հողակտոր ևս։ Դրանց ընդհանուր մակերեսը 940 մ² էր։ Հողատարածքի վրա նա կառուցել է 4-հարկանի շենք, որը ստացել է Կանկրինսկայա, 70/9, Բոլշոյ նրբանցք հասցեն։

1900 թվականի հուլիսին տեղեկություն է հայտնվել, որ սանիտարական կոմիտեն Լյախմայերի առանձնատունը համարում է վտանգավոր քաղաքի սանիտարահամաճարակաբանական վիճակի համար և անհրաժեշտ է համարում փակել տան բոլոր բնակարանները, իսկ մարդկանց, որոնք այնտեղ կացարան են վարձակալում, անհրաժեշտ կլինի տեղափոխվել այլ բնակարաններ։ Կենվորները, այնուամենայնիվ, մնացին տանը, բայց տարածքում կազմակերպվեց մաքրում, իսկ տանտիրուհին պետք է վճարեր 15 ռուբլի տուգանք ու ևս 40 ռուբլի՝ որպես մաքրման ծախս։ Տարեկան ամենամյա շահույթը տնից 1030 ռուբլի էր։

1907 թվականի ապրիլին նշված անշարժ գույքի հետ իրականացվեցին մի շարք գործողություններ։ Եկատերինա Լյախմայերի գործերի հավատարմատարն էր իրավաբան Չեռնիկովը, որը եկամտային շենքը 30 հազար ռուբլով վաճառեց կալվածատիրուհի Աննա Յաշչենկովային, նա էլ, իր հերթին, տունը գրավադրեց նույն փաստաբան Չեռնիկովին և վաճառական Տոկարևին։ Հայտնի է, որ 1910 թվականից տան սեփականատերն էր իրավաբան Չեռնիկովը։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Վարշավայի համալսարանի գլխավոր մասնաշենք (Դոնի Ռոստով)

մինի
**Դոնի (Վարշավայի) համալսարանի նախկին գլխավոր մասնաշենք** (), շենք Դոնի Ռոստովում, որը կառուցվել է 1912-1914 թվականներին՝ ճարտարապետ Ի. Ե. Չերքեսյանի նախագծով։ Գտնվում է Բոլշայա Սադովայա փողոցի և Օստրովսկու նրբանցքի անկյունում։ Ներկայումս Հարավային դաշնային համալսարանի մասնաշենքերից մեկն է։ Շենքը կառուցվել է մոդեռն ոճով և ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
XX դարի սկզբում Պոչտովի նրբանցքի (այժմ՝ Օստրովսկու նրբանցք) և Բոլշայա Սադովայա փողոցի  խաչմերուկում գտնվում էին 1-ին գիլդիայի վաճառական Ի. Չուրիլինի ֆաբրիկայի և գործարանի մասնաշենքերը։ 1912 թվականին քաղաքային դուման որոշեց այստեղ կառուցել եկամտաբեր տուն։ Անցկացվեց մրցույթ, որում առաջին տեղը զբաղեցրեց Քաղաքացիական ինժեներների ինստիտուտի ուսանող Ի. Ե. Չերքեսյանի (Չերքեսովի) նախագիծը։ Երկրորդ և երրորդ տեղերը զբաղեցրել էին, համապատասխանաբար, կիևցի ինժեներ Ի. Գ. Տորովի և ռոստովցի ճարտարապետ Գրիգորի Վասիլևի նախագծերը։ Չերքեսյանի նախագիծը որոշ փոփոխություններով հաստատվեց։ Նույն թվականին սկսվեց շինարարությունը, և 1914 թվականին քաղաքային եկամտաբեր շենքը բացվեց։

1915 թվականին գերմանական զորքերը մոտենում էին Վարշավային, և որոշվեց Վարշավայի համալսարանը տարհանել Դոնի Ռոստով։ Նախկին քաղաքային եկամտաբեր շենքը դարձավ համալսարանի գլխավոր մասնաշենք։ Այնտեղ տեղավորվեցին պատմա-բանասիրական, ֆիզիկա-մաթեմատիկական, իրավաբանական և բժշկական ֆակուլտետները, տարբեր գիտական ընկերություններ, լաբորատորիաներ և կլինիկաներ։ 1917 թվականին համալսարանը կոչվեց *Դոնի։* 1930-ական թվականների կեսերին Ռոստովի համալսարանի գլխավոր մասնաշենքը տեղափոխվեց Կիստովի նախկին եկամտաբեր տուն։ Իսկ նախկին քաղաքային եկամտաբեր տանը տեղավորվեց Ռոստովի մանկավարժական ինստիտուտը։

1993 թվականին Մանկավարժական ինստիտուտը դարձավ համալսարան։ 2006 թվականին այն ընդգրկվեց Հարավային դաշնային համալսարանի կազմում։

## Ճարտարապետություն
ձախից|մինի|240x240փքս|Քաղաքային եկամտաբեր տունը նախահեղափոխական բացիկի վրա
Շենքը կառուցվել է մոդեռնի ոգով՝ կլասիցիզմի տարրերի կիրառմամբ։ Հինգհարկանի շենքն ունի բարդ կառուցվածքի հատակագիծ։ Դեպի խաչմերուկ դուրս եկող հարավարևելյան անկյունը կլորացված է։ Գլխավոր ճակատը դուրս է գալիս Բոլշայա Սադովայա փողոց, այն ձևավորված է ծեփակերտ դեկորով զարդարված սվաղով։ Կենտրոնական մասում, գլխավոր մուտքի վերևում, առանձնացված է քառասյուն սյունաշարք, որն ավարտվում է հարթ ծոփորով, քիվով և ատտիկոսով։ Սկզբնապես սյուները տեսողաբար հենվում էին կենտրոնական մուտքի մոտի լայն պատշգամբին (ապամոնտաժվել է 1970-ական թվականներին, *տե՛ս բացիկը*)։ Գլխավոր մուտքը զարդարված է երեսկալներով և զարդաքիվով։ Երկրորդ հարկում խորշերի մեջ տեղադրված են դեկորատիվ ծաղկամաններ։ Չորրորդ հարկի պատշգամբներն ունեն ցանցկեն կռածո ցանկապատներ։ Դեպի Օստրովսկու նրբանցք դուրս եկող ճակատի կենտրոնում ընդգծվում է երկհարկանի էրկերը։ Շենքն ունի հատակագծման միջանցքային համակարգ։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Պետական հեղաշրջման փորձ Վենեսուելայում (1992)

**Պետական հեղաշրջման փորձ Վենեսուելայում (1992)**, Ուգո Չավեսի ղեկավարությամբ Հեղափոխական բոլիվարական շարժում-200-ի կողմից Վենեսուելայի կառավարությունը տապալելու երկու փորձ։ Առաջին խռովությունը տեղի ունեցավ 1992 թվականի փետրվարի 4-ին՝ անձամբ Չավեսի գլխավորությամբ, երկրորդը՝ 1992 թվականի նոյեմբերի 27-ին․ Չավեսը բանտում էր, և այն գլխավորեց երիտասարդ զինվորական սպաների մի խումբ, որոնք հավատարիմ էին Հեղափոխական բոլիվարական շարժում-200-ին։ Երկու փորձերն էլ ուղղված էին նախագահ Կառլոս Անդրես Պերեսի դեմ և տեղի ունեցան այն ժամանակաշրջանում, երբ նկատվում էին նեոլիբերալական տնտեսական բարեփոխումներ, որոնք ուղղված էին երկրի արտաքին պարտքի մակարդակն իջեցնելուն, որն էլ հանգեցրեց զանգվածային ցույցերի և անկարգությունների։ Չնայած անհաջողությանը՝ հենց հեղափոխության փետրվարյան փորձը Ուգո Չավեսին բերեց երկրի քաղաքական դաշտ։ Անկարգությունների ժամանակ զոհվեց առնվազն 146 մարդ։

Կենտրոնական հետախուզական վարչության տվյալներով՝ հեղափոխության փորձերը կատարվեցին Կուբայի «Dirección de Inteligencia» հատուկ ծառայությունների օգնությամբ։ Կենտրոնական հետախուզական վարչության վերլուծաբանները նույնիսկ հաստատում էին, որ Չավեսը «Dirección de Inteligencia»-ի գործակալ էր։ Գեներալ Կառլոս Խուլիո Պենյալոսայի խոսքերով՝ Ֆիդել Կաստրոն և Վենեսուելայի ապագա նախագահ Ռաֆայել Կալդերան գիտեին Չավեսի կողմից նախապատրաստվող պետական հեղաշրջման մասին, իսկ Կաստրոյի գործակալներն իբր համոզեցին նախագահ Պերեսին, որ հեղափոխության սպառնալիք չկա։

## Ծանոթագրություններ

## Արտաքին հղումներ
* .
* Coppedge, Michael. "Prospects for Democratic Governability in Venezuela". Journal of Latin American Studies and World Affairs. 36:2 (1994). 39–64.
* .
* .
* .
* .

Կատեգորիա:1992 հակամարտություններ
Կատեգորիա:Հարավային Ամերիկայի պատմություն
Կատեգորիա:Վենեսուելայի պատմություն
Դեմոկրատական գործողություն

**Դեմոկրատական գործողություն** (), ձախակենտրոնամետ քաղաքական կուսակցություն Վենեսուելայում, որը ստեղծվել է 1941 թվականի սեպտեմբերի 13-ին։ Կուսակցության պաշտոնական գույնը սպիտակն է համարվում, ինչի շնորհիվ նրա ոչ պաշտոնական անվանումը «Սպիտակ կուսակցություն» է ()։ Հայտնի է նաև Ժողովրդական կուսակցություն (), Մեծ կուսակցություն () կամ Վենեսուելայի սոցիալ-դեմոկրատական կուսակցություն () անուններով։ Սոցիալիստական ինտերնացիոնալի և Լատինական Ամերիկայի և Կարիբյան ավազանի քաղաքական կուսակցությունների մշտական կոնֆերանսի անդամ է։

Դեմոկրատական գործողություն կուսակցությունը կարևոր դեր է խաղացել 20-րդ դարի երկրորդ կեսի Վենեսուելայի պատմության մեջ։ Առաջին անգամ այն իշխանության գլուխ եկավ Վենեսուելայի առաջին դեմոկրատական շրջանում (1945֊1948)։ Ռազմական բռնապետության տասնամյակից հետո (1948֊1958), որի ժամանակ Դեմոկրատական գործողության գործունեությունն արգելվեց և այն գործում էր արտագնա, կուսակցությունը կրկին վերադարձավ իշխանության։ 1958-1998 թվականներին 7 անգամ Վենեսուելայի նախագահներ են դարձել Դեմոկրատական գործողության ներկայացուցիչները, այդ թվում՝ 5 անգամ հաղթելով համընդհանուր ընտրություններում։ 1990-ական թվականների վերջին կուսակցության հանդեպ վստահությունը զգալիորեն ընկավ՝ հիմնականում կաշառակերության և աղքատության պատճառով, որն իսկական արհավիրք դարձավ վենեսուելացիների համար՝ կուսակցությունից ընտրված վերջին 2 նախագահների՝ Խայմե Լուսինչիի (1984֊1989) և Կառլոս Անդրես Պերեսի (1989֊1993) կառավարության օրոք։ Հատկապես ծանր հարված հասցրեց Դեմոկրատական կուսակցության համբավին Պերեսը, որը 1993 թվականին հեռացվեց պաշտոնից կաշառակերության համար և մի քանի տարի բանտում անցկացրեց։ 1998 թվականին Չավեսի՝ իշխանության գլուխ գալուց հետո Դեմոկրատական գործողությունը 17 տարի ընդդիմադիր ուժերի շարքում էր։

Սկզբնական շրջանում Դեմոկրատական գործողությունը ձախակողմյան սոցիալիստական (սակայն նաև բավականին հակակոմունիստական) կուսակցություն էր, որը ձախազգայնական, պրոգրեսիվ և հակաիմպերիալիստական դիրքորոշում ուներ։ Կուսակցությունն աստիճանաբար ավելի չափավոր, կենտրոնամետ դարձավ՝ 1980-ական թվականներին վերջնականապես դառնալով սոցիալ-դեմոկրատական ձախակենտրոն կուսակցություն, որը նեոլիբերալական տնտեսական քաղաքականություն էր վարում։

## Ծանոթագրություններ

## Արտաքին հղումներ
*Պաշտոնական կայք

Կատեգորիա:Սոցիալ-դեմոկրատական կուսակցություններ
Կատեգորիա:Վենեսուելայի կուսակցություններ
Միլիարդատերերի ցանկ (2012)

**2012 թվականի Forbes ամսագրի տվյալներով միլիարդատերերի ցանկ**, մարդկանց ցանկ, որոնց ունեցվածքը գերազանցում է 1 մլրդ դոլարը, 2011 թվականի տվյալներով։

Ընդհանուր միլիարդատերերի քանակը ավելացել է նախորդ տարվա համեմատ 16 մարդով, երկրի 58 պետություններից, դառնալով 1226 մարդ։

Ամենաշատ միլիարդատերերը ապրում են ԱՄՆում՝ 425 մարդ, հետո Չինաստանում՝ 95 մարդ և Ռուսաստանում՝ 96 մարդ։

Ընդհանուր մասնակիցների կապիտալը կազմում է 4,6 տրիլիոն դոլար, որը 100 միլիարդ դոլարով գերազանցում է նախորդ տարվա արդյունքները։

## Աշխարհի ամենահարուստ հինգ մարդիկ


Carlos Slim Helú.jpg|1-ին Կառլոս Սլիմ
Dts news bill gates wikipedia.JPG|2-րդ Բիլլ Գեյթս
Warren Buffett at the 2015 SelectUSA Investment Summit.jpg|3-րդ Ուորեն Բաֆեթ
Bernard Arnault.jpg| 4-րդ Բեռնար Առնո


## Առաջին քսան միլիարդատերեր

## Տես նաև
# Միլիարդատերերի ցանկ (2013)
# Միլիարդատերերի ցանկ (2014)
# Միլիարդատերերի ցանկ (2015)
# Միլիարդատերերի ցանկ (2016)

## Արտաքին հղումներ
* The World’s Billionaires
* Թոփ - 20 աշխարհի ամենահարուստ մարդիկ - 2012

Կատեգորիա:Միլիարդատերեր
Կատեգորիա:«Ֆորբսի» վարկանիշային աղյուսակներ
Կառլոս Անդրես Պերես

**Կառլոս Անդրես Պերես Ռոդրիգես** (, հոկտեմբերի 27, 1922, Ռուբիո, Տաչիրա, Վենեսուելա ֊ դեկտեմբերի 25, 2010, Մայամի, Ֆլորիդա, ԱՄՆ), վենեսուելացի պետական և քաղաքական գործիչ, որը երկու անգամ դարձել է Վենեսուելայի նախագահ (1974-1979, 1989֊1993)։

## Երիտասարդություն քաղաքական կարիերիայի սկիզբ
Սուրճի պլանտատորի 12 երեխաներից 11-րդն էր։ Սովորել է Ռուբիոյի կաթոլիկ դպրոցում և Կարակասի լիցեյում։ Սուրճի գնի ընկնումը, բիզնեսի հետ կապված անորրոշությունը և Խուան Վիսենտե Գոմեսի բռնապետության կողմից քաղաքական բռնաճնշումները հանգեցրին հոր վաղաժամ մահվան, որը պայմանավորեց ապագա նախագահի դեմոկրատական համոզմունքների ձևավորումը։ Շուտով նա մոր և եղբայրների հետ տեղափոխվեց Կարակաս։

1944 թվականին ավարտում է «Անդրես Բելիո» լիցեյը, որտեղ մասնագիտանում է փիլիսոփայության և գրականության մեջ։ Նույն թվականին ընդունվում է Վենեսուելայի կենտրոնական համալսարանի իրավաբանական ֆակուլտետ։ Սակայն ակտիվ քաղաքական գործունեության պատճառով չի կարողանում ավարտել բարձրագույն կրթությունը։

Սկսել է քաղաքականությամբ զբաղվել 15 տարեկանից՝ դառնալով Վենեսուելացի երիտասարդների ասոցիացիայի հիմնադիրներից և Ժողովրդա-դեմոկրատական կուսակցության անդամներից մեկը, որոնք պայքարում էին գեներալ Կոնտրերասի վարչակարգի դեմ։ 1941 թվականին դարձավ «Դեմոկրատական գործողություն» ձախակենտրոն կուսակցության հիմնադիրներից մեկը և երիտասարդական կազմակերպության առաջնորդը։

1945 թվականին դառնում է նախագահ Բետանկուրի քարտուղարը, 1946 թվականին նշանակվում է Նախարարների կաբինետի քարտուղար։ 1948 թվականին ռազմական խունտայի իշխանության գալուց հետոստիպված էր մեկնել արտասահման, 10 տարի ապրել է Կուբայում և Կենտրոնական Ամերիկայում։ 1952 թվականին որոշ ժամանակով վերադառնալով Վենեսուելա, որպեսզի սատարի բռնապետության դեմ պայքարը, ձերբակալվում է և մի քանի ամիս անցկացնում բանտում։ Այնուհետև հայտնվելով Կոստա Ռիկայում՝ վենեսուելացի քաղտարագիրների շրջանում դառնում է ականավոր ներկայացուցիչ, աշխատում է որպես La República թերթի գլխավոր խմբագիր։

Բետանկուրի երկրորդ նախագահության ժամանակ Պերեսը զբաղեցրեց Ներքին գործերի նախարարի պաշտոնը (1959֊1964)։ Այս պաշտոնում իրեն դրսևորել է որպես խիստ ղեկավար, որը կարողացել է դիմակայել աջ և ձախ արմատականների՝ իշխանությունը բռնի ուժով փոխելու փորձերին։ Սակայն հասարակությունը նրան մեղադրում էր մարդու իրավունքների ոտնահարման մեջ, որոնք կապված էին կտտանքների, մարտիկների ու քաղաքական առաջնորդների արտադատարանական մահապատիժների հետ։

Բետանկուրի նախագահական մանդատի ավարտից հետո Պերեսը կենտրոնացավ կուսակցական գործունեության վրա, սկզբում խորհրդարանում ընտրվեց «Դեմոկրատական գործողություն» կուսակցության ղեկավար, այնուհետև գլխավոր քարտուղար։

## Ծանոթագրություններ

## Արտաքին հղումներ

* Extended biography by CIDOB Foundation  
* Carlos Andrés Pérez funeral on Flickr 
* CAP: entre la historia y la polémica - Lo afirmativo venezolano 

Կատեգորիա:Անձինք նամականիշերի վրա
Կատեգորիա:Մայամի մահացածներ
Կատեգորիա:Ռուբիո քաղաքում ծնվածներ
Կատեգորիա:Վենեսուելայի նախագահներ
Կատեգորիա:Վենեսուելայի ներքին գործերի նախարարներ
Կատեգորիա:Վենեսուելայի քաղաքական գործիչներ
Ջովաննի Պաոլո Պանինի

**Ջովաննի Պաոլո Պանինի** (, ), իտալացի նկարիչ, ճարտարապետ, ով աշխատել է Հռոմում և հայտնի է հատկապես իր բնապատկերներով։ Որպես նկարիչ, Պանինին հայտնի է իր Հռոմի տեսարաններով, որտեղ նա իր հատուկ հետաքրքրությունն է դրսևորել քաղաքի հնությունների շուրջ։ Նրա լավագույն աշխատանքներից են «Պանթեոն»֊ը և պատկերասրահներում ցուցադրվող Հռոմի բնապատկերներով նկարները։ Պանինիի աշխատանքներից շատերը, հատկապես որտեղ ավերակներ են, ունեն արտասովոր և ոչ իրական գեղեցկություն՝ բնորոշելով կապրիչոյի թեմաները։ Այստեղ նա հիշեցնում է իտալացի նկարիչ Մարկո Ռիչիին։ Պանինին նկարել է նաև դիմանկարներ, այդ թվում Պապ Բենեդիկտոս XIV֊ի դիմանկարը։

## Կենսագրություն

Պաոլո Պանինին ծնվել է 1691 թվականի հունիսի 17֊ին։ Կրտսեր տարիքում Պանինին դասեր է ստացել իր հարազատ քաղաք Պյանչեցայում, Ջուզեպպե Նատալիի և Անդրեա Գոլուզիի մոտ, իսկ ավելի ուշ, բեմական դիզայներ Ֆրանչեսկո Գոլլի֊Բիբիենայի մոտ։ 1711 թվականին նա տեղափոխվեց Հռոմ, որտեղ և սովորեց նկարչություն Բենդետտո Լուտիի մոտ։
Հռոմոմ Պանինին հայտնի դարձավ, որպես պալատների դեկորատոր, այդ թվում նաև այնպիսի շինություններում աշխատանքներ կատարեց, ինչպիսիք են Պատրիցիի վիլան (1719–1725), Պալացցո դե Կառոլիսը (1720) և Հռոմեական սեմինարիան (1721–1722)։ 
1719 թվականին նա ընդունվեց Հայրապետական թեմի գրականության եւ գեղարվեստի ակադեմիան։ Դասավանդեց Հռոմի Սան Լուկա քաղաքի ակադեմիայում և Ֆրանսիայի ակադեմիայում, որտեղ նա մեծ ազդեցություն ունեցավ ֆրանսիացի նկարիչ Ժան Օնորե Ֆրագոնարի վրա։ 
Պանինին մահացել է 1765 թվականի հոկտեմբերի 21֊ին, Հռոմում։

## Ժառանգություն
Պանինիի արվեստանոցը ներառում է ֆրանսիացի նկարիչ Հյուբեր Ռոբերի և իր որդու՝ Ֆրանցեսկո Պանինի աշխատանքները։ Նրա վեդուտների այդ ոճը ազդեցություն է թողել այլ բնանկարիչների վրա, հատկապես իր աշակերտների, ինչպիսին Անտոնիո Ջոնին է, ինչպես նաև  իտալացի նկարիչներ, ճարտարապետական բնապատկերի՝ վեդուտների վարպետներ Ջովաննի Անտոնիո Կանալետտոյի և Բեռնարդո Բելլոտոյի վրա։ Որոշ անգլիացի նկարիչներ, այդ թվում Մարլոուն և Սքելթոնը, նույնպես ընդօրինակել են նրան։
Նկարիչ և ճարտարապետ լինելուց բացի, Պանինին Հռոմի ֆրանսիական ակադեմիայում հեռանկարի և օպտիկայի պրոֆեսոր էր։ Նրա հեռանկարի հմուտ կիրառումը ավելի ուշ ոգեշնչեց «Պանինի պրոեկցիայի» ստեղծմանը։

## Պատկերասրահ


Image:Giovanni Paolo Panini - Interior of the Pantheon, Rome - Google Art Project.jpg|Պանինի պանթեոն
Image:Roman Capriccio The Pantheon and Other Monuments by Giovanni Paolo Panini.jpg|Պանինի հուշարձաններ
Image:A Capriccio of the Roman Forum by Giovanni Paolo Panini 1741.jpeg|Պանինի Կապրիցիո
Image:Giovanni Paolo Panini – Ancient Rome.jpg|Հին Հռոմ
Image:Giovanni Paolo Panini – Modern Rome.jpg|Ժամանակակից Հռոմ
Image:Montecitorio Panini.jpg|Մոնտեսիտորիո
Ca' Rezzonico - Interno della basilica di San Pietro a Roma - Giampaolo Pannini.jpg|Պանինի Սուրբ Պետրոս, Հռոմ
Image:"Adoration of Shepherds" at Brooklyn Museum IMG_3840.JPG|Հովիվների երկրպագություն,Բրունքլինի թանգարանում
Image:Giovanni Paolo Panini - View of the Colosseum - Walters 372367.jpg|Կոլիզեում
Image:Bundesarchiv Bild 101I-729-0001-23, Italien, Überführung von Kunstschätzen.jpg|


## Ծանոթագրություններ

Կատեգորիա:Բարոկկո ոճի նկարիչներ
Կատեգորիա:Իտալացի նկարիչներ
Կատեգորիա:Իտալացի ճարտարապետներ
Վաճառական Սոլոդովի ալրաղաց

**Վաճառական Սոլոդովի ալրաղաց** (), XIX դարի երրորդ քառորդի արդյունաբերական ճարտարապետության հուշարձան Ռուսաստանի Դոնի Ռոստով քաղաքում, որը չի պահպանվել մինչև մեր օրերը։

## Պատմություն
Ալրաղացը գործել է 1870 թվականից 80 ձիաուժ ունեցող մեկ շոգեմեքենայով և 48-հոգանոց աշխատակազմով։ Այնտեղ պատրաստվում էր ամսական մինչև 300 հազար փութ ալյուր։ Մի քանի տարի անց` 1875 թվականին, ալրաղացը դարձավ Ստեպան Իվանովիչ Իվանովի սեփականությունը։ Սակայն ավելի վաղ հաշվառման գրանցումների բացակայության պատճառով ալրաղացը հիշատակվում է միայն 1885 թվականին, իսկ այդ ժամանակ այն արդեն պատկանում էր մեկ այլ սեփականատիրոջ՝ Սոլոդով ազգանունով։

## Ճարտարապետություն
Ալրաղացը կառուցվել է 1870 թվականին։ Իր տեսակի շինության քաղաքային գծում տեղաբաշխելու եզակի օրինակ է։ Վրանածածկույթով ավարտվող կենտրոնական բարձրացված ծավալով երկհարկանի շենք էր։ Ճակատը ձևավորված էր սվաղային դեկորացման տարրերի օգտագործումով, որը բնորոշ չէր կեղծգոթիկ և Վերածննդի ոճերով կառուցապատված քաղաքի ճարտարապետությանը։ Շենքի ճարտարապետագեղարվեստական ճակատը ձևավորված էր առաջին հարկի նկարագրով. այնտեղ տեղադրված էին պրոֆիլավորված երեսկալներ և բարձր կիսակոր բացվածքներով կամարաղեղներ, ողնուցաձև կամարաղեղներ։ Ճակատին ինքնատիպություն և յուրահատկություն էին հաղորդում երկրորդ հարկի հովհարաձև կամարներով եզրային բացվածքները։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Էլիսոն Ռենե Միչալկա

**Էլիսոն Ռենե Միչալկա** (), հայտնի է, որպես Էլի Միչալկա անունով (, ), դերասանուհի, երգչուհի։ Էլիսոնը բազմակողմանի զարգացած է։ Նա և՛ դերասանուհի է, և՛ երգչուհի, և՛ կիթառահար։ Ծնվել է Կալիֆոռնիա նահանգի Տորենս քաղաքում, բայց իր մանկության գրեթե կեսը անց է կացրել ԱՄՆ-ի Սիետլե քաղաքում։

2005 թվականից իր քրոջ՝ Ամանդա Միչալկայի հետ միասին մտնում են «78violet» խումբը։ Իրենց երկրորդ երաժշտական ալբոմը՝ «Potential Breakup Song» եղել է ամենաճանաչվածը և ստացել է RIAA կողմից լուսնոսկի։

## Կենսագրություն
### Վաղ տարիներ
Էլիսոնը ծնվել է 1989 թվականի մարտի 25-ին Կալիֆոռնիա նահանգի Տորենս քաղաքում։ Էլիսոնը եղել է ավագ քույրը իրենց ընտանիքում։ Նա ունի քույր՝ Ամանդա Միչալկան, ով 2 տարով փոքր է Էլիսոնից։ Վաղ տարիքից նա նվագել է դաշնամուր և երգել է հոգևոր երգչախմբում իր քրոջ հետ։ 13 տարեկանից Էլիսոնը նվագում էր կիթառի վրա, որոշ ժամանակ անց նա հաճախում է դերասանական քոլեջ իր քրոջ՝ Ամնդայի հետ միասին։

### Կարիերայի սկիզբը
Էլիսոնը առաջին անգամ խաղացել է ֆիլմում 14 տարեկան հասակում:Էլիսոնը դարձել է հանրաճանաչ Կիլլի Տեսլոու դերով, որը նա խաղացել է «Ապագայից եկած Ֆիլը»։ Շուտով իր քրոջ՝ Ամանդայի հետ միասին ստեղծում է մի խումբ՝ «Aly & AJ» և որոշ ժամանակ անց նրանք վաճառքի են հանում իրենց առաջին երաժշտական ալբոմը՝ Into The Rush: 2007 թվականի գարնանը ալբոմը ստանում է լուսնոսկի։ Այդ ալբոմի «No One» երգը եղել է «Walt Disney» կինոընկերության «Սառցե արքայադուստր» մուլֆիլմում։ Մեկ այլ երգ՝ «Do You Believe In Magic», կատարվել նույնպես «Walt Disney» կինոընկերության «Now You See It…» ֆիլմում, որտեղ Էլիսոնը եղել է գլխավոր դերում։ 2005 թվականի հուլիսի 24-ին կայացել է Aly & AJ առաջին համերգը։ 2005 թվականի սեպտեմբերին «American Music Awards» կինոփառատոնում քույրերը պարգևատրվում են որպես «տարվա լավագույն ժամանակակից դերասանուհիներ», սակայն պարգևը այդպես էլ չեն ստանում։

## Անձնական կյանք
2011-2013 թվականներին Էլիսոնը հանդիպվում էր Ջոելմեն Դեվիդ Մուրի հետ, բայց նրանք 2013 թվականի փետրվարին բաժանվում են։ 2014 հուլիսի 8-ին Էլիսոնը նշանվում է Ստիվեն Ռինգերի հետ։ 2015 թվականի հունիսի 7-ին Էլիսոնը և Ստիվենը ամուսնանում են։

### Երգեր
* Lovesick 
* The Edge 
* Bullet 
* Walk Alone Tonight 
* Cillivian 
* Someone To Fall Back On 
* I Want You To Want Me
* Amphetamine 
* Brand New Day 
* The Letter 
* Redemption Song 
* Wild Horses 
* Take My Hand 
* Freak 
* Good, Bad, Boring 
* Belong Here 
* Refrigerator 
* Mississippi 
* Shine Your Light On Me 
* Blitzkrieg Bop

## Ֆիլմագրություն

## Ծանոթագրություններ

## Աղբյուրներ
* Aly and AJ Official YouTube Channel

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կիթառահարներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարուհիներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Ապրող անձինք
Կատեգորիա:Դերասանուհիներ Կալիֆոռնիայից
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի փոփ երաժիշտներ
Նախագահական ընտրություններ Վենեսուելայում (1998)

**Վենեսուելայում 1998 թվականի նախագահական ընտրությունները** տեղի են ունեցել դեկտեմբերի 6-ին։ Հիմնական թեկնածուներն էին փոխգնդապետ Ուգո Չավեսը, ում զինվորական կարիերան ավարտվեց 1992 թվականին իր կողմից ձեռնարկած ռազմական հեղափոխության անհաջող փորձից հետո և տնտեսագետ Էնրիկե Սալաս Ռյոմերը՝ Կարաբոբո նահանգի նախկին նահանգապետը։ Երկու թեկնածուներն էլ կրկին ներկայացնում էին նոր ձևավորված կուսակցություններ, այսպիսով 1958 թվականից ի վեր առաջին անգամ նախագահական ընտրություններին չէր մասնակցում «Դեմոկրատական գործողություն» և ԿՈՊԵԻ կուսակցությունների ներկայացուցիչներ, որոնք բազում տարիներ իշխանության գլուխ էին։ Չավեսը ներկայացնում էր Հինգերորդ հանրապետության շարժումը, իսկ Սալաս Ռյոմերը՝ «Վենեսուելա նախագիծը»։

## Նախապատմություն
1990-ական թվականներին Վենեսուելան հայտնվեց երկարատև տնտեսական ճգնաժամի մեջ, որը հիմնականում երկրի գլխավոր արտահանվող ապրանքների՝ նավթի և երկաթի հանքաքարի գնի նվազեցման հետևանք էր և ուղեկցվում էր ազգային տարադրամի դեվալվացիայով։ Իրավիճակը սրվեց քաղաքական ճգնաժամով, որն ինչպես տնտեսության ու կենսամակարդակի իջեցման, այնպես էլ բազմաթիվ կաշառակերական սկանդալների հետևանք էր։ 1993 թվականին կաշառակերության համար դատական հետապնդման ենթարկվեցին Վենեսուելայի նախկին նախագահ Խայմե Լուսինչին (1983֊1988) և գործող նախագահ Կառլոս Անդրես Պերեսը (1988֊1993), որը նույն թվականին հեռացվեց իշխանությունից։ Արդյունքում իջավ երկրի 2 հիմնական կուսակցությունների՝ Դեմոկրատական գործողության և ԿՈՊԵԻ-ի հանդեպ վստահությունը։ 1993 թվականին Վենեսուելայի պատմության մեջ առաջին անգամ ընտրվեց մի թեկնածու, որին չէր սատարում երկրի գլխավոր կուսակցություններից և ոչ մեկը։

Պետության նոր ղեկավարին չհաջողվեց հասնել տնտեսական իրավիճակի բարելավման։ 1998 թվականին Վենեսուելայի տնտեսական վիճակն ավելի վատթարացավ։ Բնակչության մեկ շնչին բաժին ընկնող ՀՆԱ-ն իջավ մինչև 1963 թվականի մակարդակ՝ կազմելով 1978 թվականի մակարդակի միայն մեկ երրորդը․ միջին աշխատավարձի գնողունակությունը նույնպես կազմեց 1978 թվականի մեկ երրորդը։

## Ծանոթագրություններ

## Արտաքին հղումներ
* Georgetown University Political Database of the Americas. Bolivarian Republic of Venezuela: Electoral Results

Կատեգորիա:Վենեսուելայի քաղաքականություն
Կատեգորիա:Վենեսուելայի նախագահական ընտրություններ
Կատեգորիա:1998 ընտրություններ
Անցած գիշերը Նյու Յորքում

**Անցած գիշերը Նյու Յորքում** (), Մեսսի Թաջեդինի ռեժիսորական աշխատանքը՝ Քիրա Նայթլիի, Սեմ Ուորթինգտոնի, Եվա Մենդեսի և Գիյոմ Կանեի մասնակությամբ։

## Սյուժե
Ֆիլմը պատմում է ամուսնական մի զույգի՝ Մայքլի և Ջոաննայի կյանքի մասին։ Մեկ օրով նրանք ստիպված են բաժանվել. իր հրապուրիչ գործընկերուհու՝ Լորայի հետ Մայքլը ուղևորվում է գործուղման Ֆիլադելֆիայում։ Ջոաննան Նյու Յորքում նույն ժամանակահատվածում հանդիպում է Ալեքսին, որի հետ ինչ-որ ժամանակ սիրավեպ է ունեցել։ Ֆիլմը զուգահեռ ցույց է տալիս չորս հերոսների պայքարը գայթակղության դեմ։ Արդյունքում, Մայքլը դավաճանում է կնոջը, իսկ Ջոաննան բաժանվում է Ալեքսից՝ չգայթակղված։ Սակայն կինոնկարի վերջաբանը արդեն պարզ է դարձնում ամենը. գործողումից շուտ վերադարձած Մայքլի մոտ կասկածներ են առաջանում Ջոաննայի նկատմամբ։

## Դերերում
* Քիրա Նայթլի — *Ջոաննա Ռիդ*
* Սեմ Ուորթինգտոն — *Մայքլ Ռիդ*
* Եվա Մենդես — *Լորա*
* Գիյոմ Կանե — *Ալեքս Ման*
* Ստեֆանի Ռոմանով — *Սանդրա*
* Դան Գրիֆֆին — *Թրուման*
* Քրիսսել Ալմեյդա — *Քրիս*
* Սքոթ Էդսիտ — *Ստյուարտ*

## Ծանոթագրություններ

## Արտաքին հղումներ
* Ֆիլմի պաշտոնական կայքը (ֆրանսերեն) 
* Ֆիլմի պաշտոնական կայքը (գերմաներեն)
* 

Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ռոմանտիկ ֆիլմեր
Կատեգորիա:Ֆրանսիական ֆիլմեր
Պավել Կրամերի առանձնատուն

**Պավել Կրամերի առանձնատուն** (), շենք Դոնի Ռոստովի Պուշկինի փողոցում (№ 114): Առանձնատունը 1910-ական թվականներին կառուցել է ռոստովցի բարերար Պ. Ի. Կրամերը։ 1997 թվականին առանձնատունն ընդգրկվել է տեղական նշանակության ճարտարապետության հուշարձանների ցանկում։ 2000-ական թվականներից առանձնատանը գործում է Ռոստովի հանրային ժողովի ռեստորանը։

## Պատմություն
աջից|մինի|260x260փքս|Պավել Կրամերի եկամտաբեր տունը, որը կառուցվել է 1900-ական թվականներին
Առանձնատունը, ենթադրաբար, կառուցվել է Պավել Կրամերի կողմից մոտ 1914 թվականին։ Առանձնատունը հարում էր Կրամերի եկամտաբեր տանը, որը կառուցվել էր 1900-ական թվականներին։ Պ. Ի. Կրամերը հայտնի էր որպես գեղանկարչության հավաքորդ։

Քաղաքացիական պատերազմի տարիներին Կրամերը մեկնել է Դոնի Ռոստովից։ Նկարների նրա հավաքածուն անցել է արվեստի մարզային թանգարանին։ Կրամերի առանձնատունն ազգայնացվեց։ 1920-ական թվականներին այն եղել է առողջապահության շրջանային բաժնի վարույթում։ Հայրենական մեծ պատերազմից հետո առանձնատանը տեղավորվել էր շրջկոմի բուժական հաստատությունը։

1982 թվականին առանձնատունը վերակառուցվել է։ Վերակառուցման նախագծի հեղինակներն էին ճարտարապետներ Ն. Ա. Սերգեևը և Վ. Ա. Կորոլյովը։ Վերակառուցումից հետո շենքը հանձնվեց գրողների և կոմպոզիտորների տանը։

1990-ական թվականներին առանձնատունը նոր վերանորոգման կարիք ունեցավ։ Առանձնատան պահպանման խնդիրը լուծելու համար նրա դահլիճները սկսեցին վարձակալությամբ հանձնել տարբեր միջոցառումներ անցկացնելու նպատակով։ Առանձնատան նկուղը վարձակալել էր մի ռեստորան։ 1990-ական թվականների կեսերին առաջարկ եղավ տանը բացել գրական թանգարան։ Սակայն 1999 թվականին առանձնատունը դարձավ Ռոստովի մարզի վարչակազմի սեփականությունը և կրկին վերակառուցվեց ճարտարապետ Գ. Շևչենկոյի նախագծով։ Այդ ժամանակ փոխարինվեցին պատուհանները, պատերի հատվածներ, տանիքը, միջհարկային ծածկերը։ Վերանորոգումից հետո շենքը հանձնվեց Ռոստովի հանրային ժողովին։ Առանձնատանը բացվեց «Սոբրանիե» («Ժողով») ռեստորանը։

## Ճարտարապետություն
Երկհարկանի առանձնատունը գտնվում է հողամասի խորքում, հատակագիծն ունի П-աձև կառուցվածք։ Ճակատը կառուցված է նեոդասականության ոճով։ Ճակատի կենտրոնը զարդարում է կամարաձև էրկերը։ Առանձնատան պատերը շարված են կոպտատաշ քարից։ Ճակատի ձևավորման մեջ օգտագործվել են քիվ, սվաղային գոտի, դրասանգ և զարդաճաղեր։ Առանձնատան կենտրոնական մասում սկզբնապես եղել են ընդունելության սրահներ և հյուրասենյակներ։ Կողքերում աշխատասենյակներ էին, բնակելի սենյակներ և տնտեսական շինություններ։

1982 թվականի վերակառուցման ընթացքում արևելյան թևի մոտ ավելացվեց միհարկանի կցակառույց։ Հողամասի արևմտյան մասում կառուցվել է զրուցարան-կիսառոտոնդ։ Շենքում հայտնվել է նոր ծեփակերտ առաստաղազարդ, իսկ երկրորդ հարկում տեղադրվել է հախճասալիկային բուխարի։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Նա վերստին այստեղ է (ֆիլմ)

**«Նա վերստին այստեղ է»** (), Դավիդ Վնդենտ նկարահանած ֆիլմը «Նա վերստին այստեղ է» հունգարական ծագմամբ գերմանացի գրող և լրագրող Թիմուր Վերմեշի () գրքի հիման վրա։

մինի|Նա Վերստին Այստեղ է ֆիլմի նկարահանման ժամանակ Ադոլֆ Հիտլերը

## Սյուժե
Բեռլին, 2014 թվականին անապատում ուշքի է գալիս Ադոլֆ Հիտլերը։ Սկզբում նա չի հիշում, թե ինչպես է հայտնվել ապագայում։ Նրան հայտնի չէ, թե ինչու չկա ռմբակոծություն, նրան ոչ մեկը չի ճանաչում, և ամենուրեք փախստականեր են։ Շուտով նա թերթերի կրպակ է նկատում, որտեղ տեսնում է, որ արդեն 21-րդ դարն է։ Նրա ժամանակավոր կացարանն ապահովում էր կրպակի աշխատողը, որը Հիտլերին շփոթում է անտուն դերասանի հետ։ Շատ ժամանակ չանցած՝ նրան նկատում են պրոդյուսերները, որոնց շնորհիվ նա դառնում է Յություբի և հեռուստատեսության աստղ։

## Մրցանակներ և անվանակարգեր
* 2016 — Deutscher Filmpreis գերմանական կինոմրցանակաբաշխությունում «ամենալավ գեղարվեստական ֆիլմ», «ամենալավ ռեժիսյուրա», «ամենալավ տղամարդու դեր», «ամենալավ երկրորդային պլանի տղամարդու դերը»
* 2016 — 29-րդ Եվրոպական կինոակադեմիայի մրցանակ «ամենալավ եվրոպական կատակերգություն» անվանակարգում
* 2016 — Բեմբի «Ամենալավ գերմանական ֆիլմ» անվանակարգում
* 2016 - CIVIS մրցանակ (Բեռլին, Գերմանիա) «ամենալավ եվրոպական գեղարվեստական ֆիլմ» անվանակարգում

## Ծանոթագրություններ

Կատեգորիա:2010-ականների գերմանական ֆիլմեր
Կատեգորիա:2010-ականների գերմաներեն ֆիլմեր
Կատեգորիա:2015 ֆիլմեր
Կատեգորիա:Գերմանական կինոկատակերգություններ
Կատեգորիա:Գերմանական ֆիլմեր
Կատեգորիա:Գերմանական ֆիլմեր ըստ ժանրի
Կատեգորիա:Գերմաներեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Գրքերի էկրանավորումներ
Կատեգորիա:Ֆիլմեր ժամանակի միջով ճանապարհորդության մասին
Կատեգորիա:Ֆիլմեր, որոնց գործողությունները տեղի են ունենում 2014 թվականին
Կատեգորիա:Ֆիլմեր բունկերում
Դիլիջան (այլ կիրառումներ)

**Դիլիջան**, կարող է վերաբերել՝
* Դիլիջան - քաղաք Հայաստանի Տավուշի մարզում
* Դիլիջան - երկօրյա թերթ Խորհրդային Հայաստանում
* Դիլիջան - ածխաթթվական, հիդրոկարբոնատ-քլորիդային, նատրիումական, ցածր ջերմաստիճանի հանքային ջուր
Դիկինսոն շրջան (այլ կիրառումներ)

**Դիկինսոն շրջան**, կարող է վերաբերել՝
* Դիկինսոն շրջան - ԱՄՆ Միչիգան նահանգի 83 վարչական միավորներից մեկը
* Դիկինսոն շրջան - ԱՄՆ Այովա նահանգի 99 վարչական միավորներից մեկը